proxectonos/corpus_dominio_legal_administrativo_tmp huggingface dataset:
EXTRACTO da Resolución do 1 de agosto de 2019 pola que se establecen as bases reguladoras para a concesión, en réxime de concorrencia non competitiva, das subvencións para a consolidación e a estruturación de unidades de investigación competitivas nos centros tecnolóxicos consolidados de Galicia e se procede á súa convocatoria para o ano 2019 (código de procedemento IN845A).
Axencia Galega de Innovación — III. Outras disposicións — 13/08/2019

BDNS (Identif.): 469856.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans).
Primeiro. Beneficiarios
Poderán ser beneficiarios das axudas os centros de innovación e tecnoloxía da Comunidade Autónoma de Galicia que teñan a consideración de consolidados.
Teñen a consideración de centros tecnolóxicos consolidados aqueles que figuran inscritos (ou teñan resolución de recoñecemento como centro tecnolóxico ou centro de apoio á innovación tecnolóxica de ámbito estatal) no rexistro regulado no Real decreto 2093/2008, do 19 de decembro, polo que se regulan os centros tecnolóxicos e os centros de apoio á innovación tecnolóxica de ámbito estatal e se crea o rexistro de tales centros.
Segundo. Finalidade
Esta resolución ten por obxecto aprobar as bases polas que se rexerá a concesión das subvencións da Axencia Galega de Innovación dirixidas aos centros tecnolóxicos consolidados de Galicia para financiar gastos estruturais e de funcionamento, co fin de incentivar a transferencia de resultados da investigación, do coñecemento e das capacidades tecnolóxicas ao mercado. Así mesmo, por medio desta resolución convócanse estas axudas para o ano 2019 en réxime de publicidade, obxectividade e concorrencia non competitiva (código de procedemento IN845A).
Terceiro. Bases reguladoras
Publícanse conxuntamente coa convocatoria.
Cuarto. Importe
Importe total da convocatoria: 5.400.000 euros coa seguinte distribución por anos:
O importe das axudas determínase en función da valoración dunha serie de indicadores que miden, de forma obxectiva, a perspectiva financeira, de resultados e excelencia, e de persoal dos centros tecnolóxicos (indicadores que figuran no anexo II da convocatoria).
Quinto. Prazo de presentación de solicitudes
Un mes contado a partir do día seguinte ao da publicación desta convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 1 de agosto de 2019
RESOLUCIÓN do 2 de agosto de 2019, da Secretaría Xeral Técnica da Consellería do Mar, pola que se dá publicidade dunha encomenda de xestión ao medio propio Empresa Pública de Servizos Agrarios, S.A. (Seaga), para executar durante os anos 2019, 2020 e 2021.
Consellería do Mar — III. Outras disposicións — 13/08/2019

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
– Resolución do 23 de xullo de 2019, da Consellería do Mar, pola que se lle encarga ao medio propio Empresa Pública de Servizos Agrarios, S.A. (Seaga), a execución do servizo de control do cumprimento dos requisitos establecidos para o exercicio da actividade pesqueira na reserva dos Miñarzos.
– Actividade: a comprobación do cumprimento dos requisitos establecidos para o exercicio das actividades pesqueiras na área marítima protexida dos Miñarzos, para iso executaranse unha serie de traballos para o desenvolvemento e soporte da plataforma dun sistema telemático de localización e xestión de embarcacións formado por localizadores instalados nas embarcacións censadas.
– Natureza e alcance da xestión encomendada: encomenda de xestión a medios propios ao ter a Empresa Pública de Servizos Agrarios, S.A. (Seaga) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 23 de xullo de 2019 ata o 30 de xuño do ano 2021.
– Financiamento: tramitouse con cargo aos orzamentos da Comunidade Autónoma de Galicia para os anos 2019, 2020 e 2021 aplicación orzamentaria 15.02.723A.640.1 con código de proxecto 2016-00287.
Santiago de Compostela, 2 de agosto de 2019
ORDE do 2 de agosto de 2019 pola que se concede a Medalla Emilia Pardo Bazán para o recoñecemento de accións relevantes en prol da igualdade entre mulleres e homes.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/08/2019

O Decreto 53/2019 prevé a concesión, con carácter anual, de ata un máximo de tres condecoracións, baixo a denominación Medalla Emilia Pardo Bazán, para o recoñecemento de accións relevantes en prol da igualdade entre mulleres e homes, coa finalidade de recoñecer publicamente as accións desenvolvidas na Comunidade Autónoma de Galicia por parte de persoas, colectivos, entidades ou institucións, tanto públicas como privadas, que teñan contribuído e destacado na defensa da igualdade de dereitos e oportunidades entre mulleres e homes.
O artigo 14 do Decreto 53/2019 prevé que a concesión da medalla se efectuará por orde da persoa titular da consellería con competencias en materia de igualdade, a quen lle corresponderá adoptar a decisión de outorgar a medalla ás persoas propostas pola comisión de valoración.
Tendo en conta a proposta efectuada pola comisión de valoración o día 23 de xullo de 2019 e o previsto no artigo antes indicado, mediante esta orde procédese a conceder a Medalla Emilia Pardo Bazán ás persoas e entidades que se indican a seguir.
Por todo o exposto,
Conceder a Medalla Emilia Pardo Bazán a:
– Asociación de Diagnosticados de Cancro de Mama (Adicam).
– Ángeles Carmona Vergara.
– Cooperativas Lácteas Unidas, S.C.G. (CLUN).
Santiago de Compostela, 1 de agosto de 2019
EXTRACTO da Orde do 23 de xullo de 2019 pola que se convocan axudas dirixidas a escolas de música privadas dependentes de institucións sen ánimo de lucro (código de procedemento ED314D).
Consellería de Educación, Universidade e Formación Profesional — III. Outras disposicións — 05/08/2019

BDNS (Identif.): 468746.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Obxecto
Convocar, en réxime de concorrencia competitiva, axudas destinadas a subvencionar o funcionamento de escolas de música dependentes de asociacións ou fundacións sen ánimo de lucro que teñan entre os seus obxectivos a formación en ensinanzas de música que non conduzan a títulos académicos ou profesionais.
Segundo. Requisitos
1. Poderán solicitar estas axudas os titulares das entidades sinaladas no punto anterior que conten coa correspondente autorización da Consellería de Educación, Universidade e Formación Profesional.
2. Estes centros deberán estar radicados na Comunidade Autónoma de Galicia e as axudas destinaranse ao desenvolvemento das súas actividades docentes desde o 1 de xaneiro ata o 30 de setembro de 2019.
Terceiro. Bases reguladoras
Orde do 23 de xullo de 2019 pola que se convocan axudas dirixidas a escolas de música privadas dependentes de institucións sen ánimo de lucro (código de procedemento ED314D).
Cuarto. Contía das axudas
A contía máxima da axuda por beneficiario non poderá superar a cantidade de quince mil euros (15.000 euros).
Quinto. Prazo de presentación de solicitudes
Un mes desde o día seguinte ao da publicación da convocatoria no Diario Oficial de Galicia.
Santiago de Compostela, 23 de xullo de 2019
ORDE do 30 de xullo de 2019 pola que se autoriza a apertura e o funcionamento do centro de ensinanzas artísticas superiores de música Galival Music, en Valga.
Consellería de Educación, Universidade e Formación Profesional — III. Outras disposicións — 08/08/2019

A representante de Galival Music, S.L., solicita autorización de apertura e funcionamento do centro privado superior de ensinanzas artísticas Galival Music, de Valga, para impartir as ensinanzas superiores de música, nas especialidades de composición, dirección, interpretación, musicoloxía, pedagoxía e produción e xestión, de conformidade co Decreto 163/2015, do 29 de outubro (DOG do 16 de novembro) e co Decreto 171/2016, do 24 de novembro (DOG do 12 de decembro), que establecen os plans de estudos das ensinanzas artísticas superiores de música nestas especialidades.
O Real decreto 303/2010, do 15 de marzo, que establece os requisitos mínimos dos centros que impartan ensinanzas artísticas, e o Decreto 253/1995, do 29 de setembro, desenvolvido pola Orde do 5 de decembro de 1995, regula o procedemento para a autorización de centros docentes privados para impartir ensinanzas artísticas. Estes trámites preceptivos iniciáronse na Xefatura Territorial de Pontevedra, que achega o expediente cos correspondentes informes para a autorización das ditas ensinanzas.
Por isto, por proposta da Dirección Xeral de Centros e Recursos Humanos,
Artigo 1.
Autorización
Autorizar a apertura e funcionamento do centro docente cuxos datos se sinalan a seguir:
Ensinanzas que se autorizan:
Ensinanzas artísticas superiores de música, nas especialidades de:
• Composición.
• Dirección.
• Interpretación.
• Musicoloxía.
• Pedagoxía.
• Produción e xestión.
Total de postos escolares: 120.
Artigo 2.
Inicio da actividade
Antes da posta en funcionamento das ensinanzas que se autorizan, a Xefatura Territorial de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá a docencia, así como o equipamento axeitado.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de xullo de 2019
CORRECCIÓN DE ERROS. Extracto da Orde do 19 de xullo de 2019 pola que se regulan as bases que rexerán o procedemento de concesión de axudas para investimento na mellora das infraestruturas e equipamento das escolas infantís 0-3 dependentes de entidades privadas de iniciativa social, e se convocan para o ano 2019 (cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020) (código de procedemento BS403F).
Consellería de Política Social — III. Outras disposicións — 08/08/2019

Advertido erro no extracto da orde indicada, publicada no Diario Oficial de Galicia número 148, do 6 de agosto de 2019, páxina 35822, é necesario efectuar a seguinte corrección:
Débese engadir BDNS (Identif.): 468777.
No sumario, onde di: «EXTRACTO da Orde do 19 de xullo de 2019 pola que se regulan as bases que rexerán o procedemento de concesión de axudas para investimento na mellora das infraestruturas e equipamento das escolas infantís 0-3 dependentes de entidades privadas de iniciativa social, e se convocan para o ano 2019 (cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020) (código de procedemento BA403F)», debe dicir: «EXTRACTO da Orde do 19 de xullo de 2019 pola que se regulan as bases que rexerán o procedemento de concesión de axudas para investimento na mellora das infraestruturas e equipamento das escolas infantís 0-3 dependentes de entidades privadas de iniciativa social, e se convocan para o ano 2019 (cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020) (código de procedemento BS403F)».
RESOLUCIÓN do 31 de xullo de 2019 pola que se dá publicidade das axudas concedidas ao abeiro da Orde do 26 de abril de 2019 pola que se establecen as bases reguladoras da subvención a entidades locais de Galicia para a programación de actividades de dinamización da lectura que promovan a igualdade entre homes e mulleres e/ou a loita contra a violencia de xénero nas bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia, e se procede á súa convocatoria para o ano 2019 (código de procedemento CT236B).
Consellería de Cultura e Turismo — III. Outras disposicións — 08/08/2019

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención. Así mesmo, segundo o artigo 15 da orde de convocatoria, esta resolución publicarase no DOG, no portal da Rede de bibliotecas de Galicia (https://rbgalicia.xunta.gal) e na páxina web oficial do Portal de Cultura (https://www.cultura.gal). Esta publicación substituirá a notificación persoal e producirá os mesmos efectos.
Facer pública a relación dos concellos beneficiarios e o importe das axudas concedidas ao abeiro da Orde do 26 de abril de 2019 pola que se establecen as bases reguladoras da subvención a entidades locais de Galicia para a programación de actividades de dinamización da lectura que promovan a igualdade entre homes e mulleres e/ou a loita contra a violencia de xénero nas bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia, e se convoca para o ano 2019 (código de procedemento CT236B), que figuran como anexo I desta resolución. As ditas axudas foron aprobadas con cargo á aplicación orzamentaria 2019 11 20 432A 760.3, proxecto 2018-00112, cun crédito orzamentario para o ano 2019 de cento cincuenta mil euros (150.000 €).
As entidades excluídas son as que se relacionan no anexo II desta resolución.
Contra esta resolución, que pon fin á vía administrativa, os interesados poderán interpor recurso potestativo de reposición ante o mesmo órgano que a ditou no prazo dun mes, contado a partir do día seguinte ao da súa publicación no
Diario Oficial de Galicia
, de conformidade co disposto nos artigos 123 e 124 da Lei 39/2015, do 2 de outubro, do procedemento administrativo común das administracións públicas, ou ben impugnarse directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 31 de xullo de 2019
ORDE do 1 de agosto de 2019 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 12/08/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello da Coruña,
O nomeamento de Juan Manuel Díaz Villoslada como vogal representante do Concello da Coruña no Consello de Administración da Autoridade Portuaria da Coruña.
Santiago de Compostela, 1 de agosto de 2019
ORDE do 1 de agosto de 2019 pola que se dispón o cesamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 12/08/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello da Coruña,
O cesamento de Xiao Varela Gómez como vogal representante do Concello da Coruña no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 1 de agosto de 2019
RESOLUCIÓN do 23 de xullo de 2019 pola que se dá publicidade aos acordos de colaboración subscritos no primeiro cuadrimestre do ano 2019.
Fondo Galego de Garantía Agraria — III. Outras disposicións — 09/08/2019

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos acordos de colaboración subscritos polo Fondo Galego de Garantía Agraria no primeiro cuadrimestre do ano 2019 e que se relacionan no anexo desta resolución.
Santiago de Compostela, 23 de xullo de 2019
ORDE do 30 de xullo de 2019 pola que se modifica a autorización, por cambio de titularidade, do Centro Privado Plurilingüe San Narciso, de Marín.
Consellería de Educación, Universidade e Formación Profesional — III. Outras disposicións — 09/08/2019

A representación legal da titularidade do Centro Privado (CPR) Plurilingüe San Narciso, de Marín (Pontevedra), solicita o cambio de titularidade a favor de Seimarin2019, S.L.
Mediante escritura pública notarial do 8 de xullo de 2019, Omnia Innovación y Gestión Educativa, S.L., a través do seu representante, cede a titularidade do CPR Plurilingüe San Narciso, a favor de Seimarin2019, S.L.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Cambio de titularidade
Autorizar o cambio de titularidade do CPR Plurilingüe San Narciso, de Marín, código 36004526, a favor de Seimarin2019, S.L.
O cambio de titularidade non afectará ao réxime de funcionamento do centro.
Artigo 2. Inscrición no rexistro
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de xullo de 2019
ORDE do 30 de xullo de 2019 pola que se modifica a autorización, por cambio de titularidade, do Centro Privado López y Vicuña, da Coruña.
Consellería de Educación, Universidade e Formación Profesional — III. Outras disposicións — 09/08/2019

A representante legal da titularidade do Centro Privado (CPR) López y Vicuña, da Coruña, solicita o cambio de titularidade a favor do Instituto Secular Hijas de la Natividad de María.
Mediante escritura pública notarial do 27 de xuño de 2019, Religiosas de María Inmaculada, a través da súa representante, cede a titularidade do CPR López y Vicuña, a favor do Instituto Secular Hijas de la Natividad de María.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Cambio de titularidade
Autorizar o cambio de titularidade do CPR López y Vicuña, da Coruña, código 15005488, a favor do Instituto Secular Hijas de la Natividad de María.
O cambio de titularidade non afectará ao réxime de funcionamento do centro.
Artigo 2. Inscrición no rexistro
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de xullo de 2019
RESOLUCIÓN do 7 de agosto de 2019 pola que se fai público o nomeamento da adxunta da valedora do pobo.
Valedor do Pobo — II. Autoridades e persoal — 09/08/2019

De conformidade coa proposta da Comisión de Peticións do Parlamento de Galicia, efectuada na sesión celebrada o pasado 5 de agosto de 2019, a teor do disposto no artigo 9.1 da Lei do Valedor do Pobo, dispoño nomear:
– Adxunta, a María Xosé Porteiro García.
A resolución publicarase oficialmente en cumprimento do disposto no artigo 9.2 da referida lei.
Santiago de Compostela, 7 de agosto de 2019
ORDE do 29 de xullo de 2019 pola que se dispón a renovación dunha vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 09/08/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta á persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello de Marín,
A renovación de María Ramallo Vázquez como vogal representante do Concello de Marín no Consello de Administración da Autoridade Portuaria de Marín e Ría de Pontevedra.
Santiago de Compostela, 29 de xullo de 2019
EXTRACTO da Orde do 24 de xullo de 2019 pola que se establecen as bases reguladoras xerais e a convocatoria para o ano 2019 para a concesión, en réxime de concorrencia competitiva, de axudas para proxectos colectivos que melloren a eficiencia enerxética nas lonxas pesqueiras, cofinanciadas polo Fondo Europeo Marítimo e de Pesca (FEMP) (código de procedemento PE209E).
Consellería do Mar — III. Outras disposicións — 12/08/2019

BDNS (Identif:): 469667.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións
(http://www.pap.minhap.gob.es/bdnstrans/index):
Primeiro.
Beneficiarias
Poderán ser beneficiarias destas axudas as confrarías de pescadores de Galicia que desenvolvan un proxecto colectivo en lonxas pesqueiras que teña como obxecto mellorar a súa eficiencia enerxética mediante a modernización das instalacións de iluminación interiores por tecnoloxía led, e a modernización ou incorporación de sistemas de control de acendido e de regulación do nivel de iluminación.
Segundo.
Finalidade
O obxecto desta orde é establecer as bases reguladoras xerais para a concesión, en réxime de concorrencia competitiva, de axudas para proxectos colectivos que melloren a eficiencia enerxética nas lonxas pesqueiras mediante a modernización das instalacións de iluminación interiores baseadas en tecnoloxía led, cofinanciadas polo Fondo Europeo Marítimo e de Pesca (FEMP).
Tamén é obxecto desta orde convocar as axudas para o ano 2019 de acordo coas bases reguladoras.
Terceiro.
Bases reguladoras
Orde do 24 de xullo de 2019 pola que se establecen as bases reguladoras xerais e a convocatoria para o ano 2019 para a concesión, en réxime de concorrencia competitiva, de axudas para proxectos colectivos que melloren a eficiencia enerxética nas lonxas pesqueiras, cofinanciadas polo Fondo Europeo Marítimo e de Pesca (FEMP) (código de procedemento PE209E).
Cuarto.
Importe
O crédito orzamentario para as solicitudes de axuda tramitadas durante o exercicio do ano 2019 e plurianualidade asociada alcanza o importe de douscentos cincuenta e cinco mil euros (255.000,00 euros), repartidos nas seguintes anualidades e partida orzamentaria:
Quinto.
Prazo de presentación de solicitudes
Un mes contado desde o día seguinte ao da publicación da orde.
Entenderase como último día do prazo para a presentación de solicitudes o correspondente ao mesmo ordinal do día da súa publicación. Se o último día do prazo for inhábil, entenderase prorrogado ao primeiro día hábil seguinte, e se no mes de vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 24 de xullo de 2019
RESOLUCIÓN do 1 de agosto de 2019 pola que se modifica o anexo I da Resolución do 18 de xuño de 2019 pola que se regula o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares e se convocan para o curso escolar 2019/20.
Fondo Galego de Garantía Agraria — III. Outras disposicións — 12/08/2019

A Resolución do 18 de xuño de 2019, que se publicou no
Diario Oficial de Galicia
núm. 125, do 3 de xullo, estableceu o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares e a convocatoria para o curso escolar 2019/20.
Esta resolución desenvolveu a normativa básica estatal contida no Real decreto 511/2017, do 22 de maio, polo que se desenvolve a aplicación en España da normativa da Unión Europea en relación co programa escolar de consumo de froitas, hortalizas e leite, que establece as modalidades de aplicación da nova normativa da Unión Europea en relación cos plans escolares de consumo de froitas, hortalizas e leite.
O Real decreto 511/2017, do 22 de maio, modificouse recentemente polo artigo terceiro do Real decreto 452/2019, do 19 de xullo, coa finalidade de obter unha maior eficacia no uso dos fondos da Unión Europea, recollendo un novo anexo que modifica os valores máximos dalgúns produtos, así como a unidade de medida empregada (litros no caso do leite líquido de consumo) e prevé na súa disposición final segunda a súa aplicación a partir do curso escolar 2019/20, incluído.
Isto determina a exixencia de modificar a Resolución do 18 de xuño de 2019 para adecuar a súa regulación ás previsións contidas no Real decreto 452/2019, do 19 de xullo.
En consecuencia, de conformidade co previsto no artigo 30.1.3 do Estatuto de autonomía de Galicia, en aplicación da Lei 9/2007, do 13 de xuño, de subvencións de Galicia, así como no Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, e no uso das facultades previstas no artigo 2 da devandita Lei 7/1994,
Artigo único.
Modificación da Resolución do 18 de xuño de 2019 pola que se regula o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares e se convocan para o curso escolar 2019/20
A Resolución do 18 de xuño de 2019 pola que se regula o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares e se convocan para o curso escolar 2019/20 modifícase nos seguintes termos:
Modifícase o anexo I, que queda coa seguinte redacción:
a) Froitas frescas e castañas.
b) Leite líquido de consumo e as súas versións sen lactosa.
c) Transporte.
Disposición derradeira
Esta resolución entrará en vigor o mesmo día da súa publicación no
Diario Oficial de Galicia
e será de aplicación ao curso escolar 2019/20.
Santiago de Compostela, 1 de agosto de 2019
RESOLUCIÓN do 31 de xullo de 2019, da Dirección Xeral de Enerxía e Minas, pola que se acorda revogar e deixar sen efecto a Instrución 2/2013, do 19 de marzo, da Dirección Xeral de Industria, Enerxía e Minas, sobre a interpretación e aplicación do Regulamento de instalacións térmicas en edificios (RITE) respecto da temperatura e caudal de auga quente sanitaria (AQS) determinados polo Código técnico da edificación (CTE).
Consellería de Economía, Emprego e Industria — III. Outras disposicións — 12/08/2019

A Instrución 2/2013, do 19 de marzo, da Dirección Xeral de Industria, Enerxía e Minas, sobre a interpretación e aplicación do Regulamento de instalacións térmicas en edificios (RITE) respecto da temperatura e caudal de auga quente sanitaria (AQS) determinados polo Código técnico da edificación (CTE) (DOG núm. 69, do 10 de abril), recolle os parámetros e as condicións en que se debe subministrar a temperatura e caudal de auga quente sanitaria (AQS).
Debido á evolución normativa, a Dirección Xeral de Enerxía e Minas, en virtude das atribucións que ten conferidas e conforme o establecido no artigo 19 do Decreto 135/2017, do 28 de decembro (DOG do 25 de xaneiro de 2018), polo que se establece a estrutura orgánica da Consellería de Economía, Emprego e Industria,
Primeiro. Revogar e deixar sen efecto a Instrución 2/2013, do 19 de marzo, da Dirección Xeral de Industria, Enerxía e Minas, sobre a interpretación e aplicación do Regulamento de instalacións térmicas en edificios (RITE) respecto da temperatura e caudal de auga quente sanitaria (AQS) determinados polo Código técnico da edificación (CTE) (DOG núm. 69, do 10 de abril), e aplicar o Real decreto 1027/2007, do 20 de xullo, polo que se aproba o Regulamento de instalacións térmicas nos edificios (BOE do 29 de agosto).
Segundo. Publicar esta resolución na páxina web e no DOG e informar que a partir deste momento se rexerá unicamente polo que estableza a normativa vixente en materia de instalacións térmicas nos edificios, sen que existan instrucións de carácter interno.
Santiago de Compostela, 31 de xullo de 2019
RESOLUCIÓN do 29 de xullo de 2019 pola que se dá publicidade dunha encarga ao medio propio Tecnologías y Servicios Agrarios, S.A., S.M.E., M.P. (Tragsatec).
Instituto Galego da Vivenda e Solo — III. Outras disposicións — 07/08/2019

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, e co artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á seguinte encarga a medios propios, coas seguintes características:
– Resolución do 29 de xullo de 2019, do director do Instituto Galego da Vivenda e Solo (IGVS), pola que se lle encarga ao medio propio Tecnologías y Servicios Agrarios, S.A., S.M.E., M.P. (Tragsatec), a prestación do servizo de apoio técnico para a xestión de axudas no ámbito do Plan estatal de vivenda 2018-2021 (expediente EMP-IGVS02/19).
– Actividade: a encarga terá como obxecto o apoio técnico ás unidades administrativas do IGVS, respecto aos diferentes programas do Plan estatal de vivenda 2018-2021, calquera que sexa o seu procedemento de concesión, concorrencia competitiva como non competitiva: información aos particulares sobre os requisitos dos programas e, se é o caso, colaboración na formalización das súas solicitudes; apoio técnico ás unidades administrativas na resolución dos expedientes; contestación ás consultas formuladas polas persoas interesadas.
– Natureza e alcance da encarga: encarga a medio propio, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia e o punto 2 da disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: 12 meses contados desde o 1 de agosto de 2019. O encargo poderá ser obxecto de prórrogas parciais, con duración mensual ou por períodos inferiores, co límite máximo do 15 de xullo de 2021.
– Financiamento: a encarga financiase con cargo aos orzamentos da Comunidade Autónoma de Galicia, aplicación orzamentaria: 2019.07.83.451A.227.99 e código de proxecto 2015 00007.
– O importe total máximo da encarga acadará os catrocentos nove mil novecentos un euros con sete céntimos (409.901,07 €).
Santiago de Compostela, 29 de xullo de 2019
ORDE do 23 de xullo de 2019 pola que se autoriza o cambio de denominación específica do IES número 1 do concello de Ordes.
Consellería de Educación, Universidade e Formación Profesional — III. Outras disposicións — 07/08/2019

De conformidade co previsto no artigo 3.1 e 2 do Regulamento orgánico dos institutos de educación secundaria, aprobado polo Decreto 324/1996, do 26 de xullo (DOG do 9 de agosto), a proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: A Coruña.
Concello: Ordes.
Código: 15027782.
Denominación actual: Instituto Educación Secundaria (IES) Número 1.
Nova denominación: Instituto Educación Secundaria (IES) Ordes.
Santiago de Compostela, 23 de xullo de 2019
RESOLUCIÓN do 29 de xullo de 2019, da Dirección Xeral de Emerxencias e Interior, pola que se fan públicas as axudas concedidas ao abeiro da Orde do 18 de marzo de 2019 (Diario Oficial de Galicia número 65, do 3 de abril) pola que se establecen as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupación de concellos.
Vicepresidencia e Consellería de Presidencia, Administracións Públicas e Xustiza — III. Outras disposicións — 07/08/2019

Mediante a Orde do 18 de marzo de 2019 (DOG núm. 65, do 3 de abril) da Vicepresidencia e Consellería de Presidencia, Administracións Públicas e Xustiza, establecéronse as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupacións de concellos.
Vista a proposta de resolución da Comisión de Valoración, en aplicación do artigo 12.1, da referida orden,
Primeiro. Aprobar a concesión das subvencións ás agrupacións de persoal voluntario de protección civil que se detallan no anexo, con cargo á aplicación 05.25.212A.481.0 e código de proxecto 2015 00106 dos orzamentos xerais da Comunidade Autónoma de Galicia, de acordo coa Lei 2/2018, do 26 de decembro, de orzamentos xerais da Comunidade Autónoma de Galicia para o ano 2019.
Segundo. Notificarlle o contido desta resolución ás agrupacións de persoal voluntario de protección civil beneficiarias, especificando as condicións particulares que deberán cumprir.
Santiago de Compostela, 29 de xullo de 2019
RESOLUCIÓN do 9 de agosto de 2019 pola que se redistribúen os créditos orzamentarios por epígrafes recollidas na Resolución do 9 de abril de 2019 pola que se establecen as bases reguladoras e se anuncia a convocatoria de subvencións para proxectos de enerxías renovables térmicas, para o ano 2019, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020.
Axencia Instituto Enerxético de Galicia — III. Outras disposicións — 22/08/2019

Mediante a Resolución do 9 de abril de 2019 que foi publicada no
Diario Oficial de Galicia
nº 80, do 26 de abril, establecéronse as bases reguladoras e convocáronse subvencións para proxectos de enerxías renovables térmicas, para o ano 2019, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020.
O financiamento da convocatoria correspóndese con fondos comunitarios derivados do programa Galicia 2014-2020 Feder nun 80 %.
No transcurso do procedemento administrativo de concesión das axudas, cando xa rematou o prazo de presentación de solicitudes (27.5.2019), nalgunha das epígrafes o número de solicitantes é inferior ao agardado, mentres que noutras o volume de axuda solicitada superou a dispoñibilidade orzamentaria, cómpre facer unha redistribución de fondos entre as distintas epígrafes para poder atender todas as solicitudes presentadas.
De acordo co disposto no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG nº 20, do 29 de xaneiro), cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, coa finalidade de incrementar a eficacia administrativa e a eficiencia na asignación de recursos públicos, maximizando o impulso das enerxías renovables atendendo á totalidade das solicitudes en cada unha das epígrafes da convocatoria.
Primeiro. Modificar o crédito destinado ás subvencións para proxectos de enerxías renovables térmicas, para o ano 2019, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020, redistribuíndose do seguinte xeito:
Segundo. A presente modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 9 de agosto de 2019
ORDE do 8 de agosto de 2019 pola que se dispón o nomeamento dun vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 20/08/2019

O texto refundido da Lei de portos do Estado e da mariña mercante, aprobado mediante o Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Enrique Tortosa Solvas como vogal representante da Administración xeral do Estado no Consello de Administración da Autoridade Portuaria de Marín e Ría de Pontevedra.
Santiago de Compostela, 8 de agosto de 2019
ORDE do 8 de agosto de 2019 pola que se dispón o cesamento dunha vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 20/08/2019

O texto refundido da Lei de portos do Estado e da mariña mercante, aprobado mediante o Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Verónica Pérez del Val Sheriff como vogal representante da Administración xeral do Estado no Consello de Administración da Autoridade Portuaria de Marín e Ría de Pontevedra, agradecéndolle os servizos prestados.
Santiago de Compostela, 8 de agosto de 2019
RESOLUCIÓN do 13 de agosto de 2019, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 21 de decembro de 2018 pola que se establecen as bases reguladoras xerais e a convocatoria para o ano 2019 para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo e de Pesca (FEMP), para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como anticipado de gasto.
Consellería do Mar — III. Outras disposicións — 26/08/2019

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario á que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación, no
Diario Oficial de Galicia
, das axudas concedidas con cargo á Orde do 21 de decembro de 2018 pola que se establecen as bases reguladoras xerais e a convocatoria para o ano 2019, para a concesión, en réxime de concorrencia competitiva, de axudas a proxectos colectivos, financiados polo FEMP, para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como anticipado de gasto.
Santiago de Compostela, 13 de agosto de 2019
1. Finalidade: axudas a proxectos colectivos que contribúan á conservación e restauración da biodiversidade e dos ecosistemas mariños no marco de actividades marisqueiras sustentables.
2. Financiamento: aplicación orzamentaria 15.03.723A.770.1, proxecto contable 201600293, cofinanciada nun 75 % polo Fondo Europeo Marítimo e de Pesca (FEMP) e o 25 % pola comunidade autónoma.
3. Beneficiarios e axudas concedidas:
ORDE do 29 de xullo de 2019 pola que se resolve a adxudicación das axudas para a realización de actividades de formación en linguas estranxeiras no ano 2019, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Educación, Universidade e Formación Profesional — III. Outras disposicións — 26/08/2019

Cumpridos os trámites establecidos no artigo 17 da Orde desta consellería, do 4 de febreiro de 2019, pola que se convocan axudas para a realización de actividades de formación en linguas estranxeiras no ano 2019, destinadas ao alumnado dos centros docentes sostidos con fondos públicos, en réxime de concorrencia competitiva, esta consellería, en cumprimento do establecido no artigo 20 da citada orde,
Adxudicarlle as axudas para realizar actividades de formación en linguas estranxeiras no ano 2019 ao alumnado que se relaciona no anexo desta orde.
Contra a resolución definitiva de adxudicación, que esgota a vía administrativa, as persoas interesadas poderán interpoñer recurso potestativo de reposición, perante a persoa titular da Consellería de Educación, Universidade e Formación Profesional, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de xullo de 2019
1º Educación secundaria obrigatoria. Inglés en Galicia.
2º Educación secundaria obrigatoria. Inglés en Galicia.
3º Educación secundaria obrigatoria. Inglés en Galicia.
4º Educación secundaria obrigatoria.
1º Bacharelato.
2º Bacharelato.
EXTRACTO da Resolución do 19 de agosto de 2019, da Secretaría Xeral da Emigración, pola que se amplía o prazo de presentación de solicitudes da Resolución do 27 de decembro de 2018 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/08/2019

BDNS (Identif.): 439402.
De conformidade co previsto nos artigos 17.3.b) y 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Prazo de presentación de solicitudes
Amplíase ata o 30 de setembro de 2019, inclusive, o prazo de presentación de solicitudes previsto no artigo 8 da Resolución de 27 de decembro de 2018 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2019.
Santiago de Compostela, 19 de agosto de 2019